**ДО**

**ОБЩИНСКИЯ СЪВЕТ**

**НА ОБЩИНА ПЪРВОМАЙ**

**ПРЕДЛОЖЕНИЕ**

**ОТ**

**НИКОЛАЙ МИТКОВ – КМЕТ НА ОБЩИНА ПЪРВОМАЙ**

**Относно:** Даване на съгласие на Община Първомай да закупи нови съдове за смет за нуждите на Община Първомай от средствата от отчисленията по чл.60 и чл.64 от Закон за управление на отпадъците за 2023г.

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

С Решение № 30 от 29.12.2023г. по Протокол №4, Общинският съвет на община Първомай, даде съгласие община Първомай да използва дължимите и платени за 2023г. месечни обезпечения и отчисления по чл.60, ал.2, т.1 и т.2 и чл.64, ал.1 от ЗУО, чрез вътрешни компенсирани промени, които след възстановяването им от банкова сметка за чужди средства на РИОСВ, да се изразходват за предоставяне на услугите по чл. 66 от Закона за местни данъци и такси.

С Писмо вх.№32-00-54/14.03.2024г. РИОСВ гр.Пловдив ни уведомява, че сумата от внесени обезпечения и отчисления по чл.60 и чл.64 от ЗУО за 2023г., са в размер на 343 942, 16 лв., които средства следва да бъдат разходени съгласно Решение № 30 от 29.12.2023г. по Протокол №4, на Общински съвет на община Първомай, а именно за дейности по чл.66 от ЗМДТ, както следва:

1. събиране на битовите отпадъци и транспортирането им до инсталации и съоръжения за третирането им, както и осигуряване на съдове за събиране на битовите отпадъци, с изключение на разделното събиране, предварителното съхраняване и транспортирането на битовите отпадъци, попадащи в управлението на масово разпространени отпадъци по Закона за управление на отпадъците - за услугата по чл. 62, т. 1;

2. третиране на битови отпадъци, необхванати в управлението на масово разпространените отпадъци, както и проучване, проектиране, изграждане, поддържане, експлоатация, закриване и мониторинг на депата за битови отпадъци и/или други инсталации или съоръжения за оползотворяване и/или обезвреждане на битови отпадъци - за услугата по чл. 62, т. 2;

3. поддържане на чистотата на уличните платна, площадите, алеите, парковите и другите територии от населените места и селищните образувания в общината, предназначени за обществено ползване - за услугата по чл. 62, т. 3.

Средствата от отчисленията по чл.60 и чл.64 от ЗУО, са отразени в Бюджета за 2024г. на община Първомай по трансферен параграф §§ 61-01 и в разходната част по дейност 623 „Чистота“, в параграфи §§ 10-00.

На 15.02.2024 г. по протокол № 6 Общинският съвет на Община Първомай прие Решение №43, с което даде съгласие, с част от възстановените средства по чл.60 и чл.64 от Закон за управление на отпадъците за 2023г., да бъдат закупени съдове за битови отпадъци, а именно: 2500 броя *употребявани* съдове за смет тип „Кука“ с вместимост 240л. и *80 броя нови метални контейнери* тип „Бобър“ с вместимост 1100 л..

С настоящото се обръщам към Вас, с предложение Решение № 43, прието на 15.02.2024 г. по протокол № 6 *да бъде отменено и да се приеме ново решение*, с което Общинският съвет да даде съгласие да бъдат закупени ***2500 броя*** ***нови*** съдове за смет тип „Кука“ с вместимост 240л. и ***100 броя нови пластмасови контейнери тип „Бобър“ с объл капак, капак в капака***, с вместимост 1100 л.

Мотивът за това е, че в предходното пазарно проучване, което е направено за:

* Употребявани съдове тип „Кука“, с вместимост 240 л., цената на един брой употребяван съд възлиза на 50,65 лв. без ДДС, а за малко по-висока от тази цена, е възможно закупуване на нови съдове.
* Метални нови контейнери тип „Бобър“, с вместимост 1100 л., цената на един брой нов метален контейнер възлиза на 697,55 лв., която е твърде висока цена, а със закупуване на пластмасови контейнери тип „Бобър“ с объл капак, капак в капака, на първо място - цената ще бъде по –ниска и това ще позволи да се увеличи броя на закупените съдове и на второ място – системата „капак в капака“ ще позволи по-лесно изхвърляне на отпадъците от гражданите, тъй като така няма да се налага да вдигат целия капак на контейнера, а ще отварят само част от него.

Предходното пазарно проучване не може да се използва, тъй като има промяна на предмета, а именно закупуване на *нови съдове за битови отпадъци тип „Кука“ и нови пластмасови съдове „Бобър“ с объл капак, капак в капака*, ето защо е реализирано ново изследване и анализ на пазарната среда. Съгласно предоставената ми информация от извършено пазарно проучване по чл.21, ал.2 от ЗОП, на Комисия назначена със Заповед № РД-15-150/11.03.2024г. от Кмета на Община Първомай, прогнозните стойности за съответните съдове, са както следва:

* Средна пазарна цена за един брой нов пластмасов съд тип „Кука“ с вместимост 240 л – 59, 83 лв. без ДДС.
* Средна пазарна цена за един брой нов пластмасов контейнер тип „Бобър” с объл капак, капак в капака, с вместимост 1100л – 400, 52 лв. без ДДС.

Релевантната стойност на предмета на предстояща обществена поръчка с предмет: **„Доставка чрез покупка на нови пластмасови съдове тип „Кука“ и нови пластмасови съдове тип „Бобър“ с объл капак, капак в капака за събиране на битови отпадъци за нуждите на община Първомай ” е: 189 627 (сто осемдесет и девет хиляди шестстотин двадесет и седем) лева без ДДС.**

Последното (промяна на прогнозната стойност и на предмета на поръчката) води до необходимостта Решение № 43, на Общинския съвет на община Първомай, прието на 15.02.2024 г. по протокол № 6 да бъде отменено, поради обстоятелството, че община Първомай не може да се ползва от дадените в него права, предвид гореизложените мотиви, т.е. че за близка до първоначалната цена могат да бъдат закупени нови кошове тип „Кука” и да се увеличи бройката на съдовете тип „Бобър”.

С настъпването на пролетния сезон се увеличава и необходимостта от наличието на различни артикули, като резачки, косачки, пръскачки, тримери за трева, ножици за покастряне на храсти и други за нуждите на дейност „Чистота”. Поради това правя предложение от възстановените средства по чл.60 и чл.64 от Закон за управление на отпадъците за 2023г. да бъде отделена и сумата от 25 000 лв. без ДДС за закупуване на техника и инвентар за нуждите на дейност „Чистота“, които ще се използват на територията на цялата община.

Предвид гореизложеното и на основание чл. 21, ал.2 във връзка ал.1, т.8 и т.23, чл.17, ал.1, т.6 от Закон за местната администрация и местното самоуправление, чл. 66, ал.1 от Закона за местни данъци и такси във връзка с разпоредбата на §60 от ПРЗ на Закон за изменение и допълнение на Данъчно-осигурителния процесуален кодекс *(обн., ДВ, бр. 100 от 2022 г., в сила от 01.01.2023 г.)*, предлагам Общинския съвет на община Първомай да обсъди и приеме следното

**Р Е Ш Е Н И Е:**

1. Отменя Решение № 43, на Общинския съвет на община Първомай, прието на 15.02.2024 г. по протокол № 6.
2. Дава съгласие част от възстановените средства по чл.60 и чл.64 от Закон за управление на отпадъците за 2023г. в прогнозен размер на 189627 лева без ДДСили 227 552,40 лв. с ДДС да се изразходват за дейности, свързани с предоставяне на услугите по чл. 66 от ЗМДТ, свързани със събиране и транспортиране на битови отпадъци до съоръжения и инсталации за тяхното третиране, поддържане на чистотата на територии за обществено ползване, *а именно за закупуване от Община Първомай на нови съдове за смет - нови пластмасови съдове тип „Кука“-2500 бр. и нови пластмасови съдове тип „Бобър“ с объл капак, капак в капака – 100 бр..*

В случай, че след приключване на процедурата по ЗОП за закупуване на съдове за смет останат средства от посочената прогнозна стойност, то същите да се използват за закупуване на техника/инвентар за дейност „Чистота”.

1. Дава съгласие от възстановените средства по чл.60 и чл.64 от Закон за управление на отпадъците за 2023г. в размер на 25 000 лева без ДДС или 30 000 лева с ДДС, да бъдат използвани за нуждите на дейност „Чистота” с цел закупуване на техника и инвентар (резачки, косачки, пръскачки, тримери за трева, ножици за покастряне на храсти и други).
2. Възлага на Кмета на община Първомай да извърши всички необходими действия за изпълнение на настоящото решение.

***Мотиви:*** С предвидените дейности се цели ефективно и ефикасно управление на дейностите с отпадъци, по-ефективното им събиране, подобряване и опазване чистотата на околната среда.

**Вносител: /П/**

**НИКОЛАЙ МИТКОВ**

***Кмет на община Първомай***